บริษัท สยาม ซินเท็ค คอนสตรัคชั่น จำกัด (มหาชน) ประกอบธุรกิจในการให้บริการรับเหมา ก่อสร้าง โดยมีสำนักงานใหญ่ตั้งอยู่เลขที่ 555/7-11 ซอยสุขุมวิท 63 (เอกมัย) ถนนสุขุมวิท แขวง คลองตันเหนือ เขตวัฒนา กรุงเทพมหานคร 10110 โทรศัพท์ 381-6333 โทรสาร 381-6330 ปัจจุบันมีทุนจดทะเบียน 600,000,000 บาทและมีทุนชำระแล้วจำนวน 397,056,950 บาท

 ความเป็นมา

บริษัท สยาม ซินเท็ค คอนสตรัคชั่น จำกัด (มหาชน) จดทะเบียนจัดตั้งเป็นบริษัทจำกัด เมื่อวันที่ 22
ธันวาคม 2531 ด้วยทุนจดทะเบียน 1 ล้านบาท เพื่อดำเนินธุรกิจรับเหมาก่อสร้าง
โดยการร่วมทุนระหว่างฝ่ายไทยและสิงคโปร์ ซึ่งถือหุ้นในสัดส่วน ฝ่ายไทย : ฝ่ายสิงคโปร์ เท่ากับ
40 : 60 โดยนายสมศักดิ์ ลีสวัสดิ์ตระกูล ประธานกรรมการบริหารกลุ่มบริษัท เอส เอส พี
เป็นผู้ถือหุ้นฝ่ายไทยและส่วนผู้ถือหุ้นฝ่ายสิงคโปร์ประกอบด้วยกลุ่มบริษัทรับเหมาก่อสร้าง 3 กลุ่ม

อย่างไรก็ตาม หลังจากบริษัทฯได้เข้าจดทะเบียนในตลาดหลักทรัพย์แห่งประเทศไทย
สัดส่วนการถือหุ้นได้มีการเปลี่ยนแปลงจนปัจจุบันสัดส่วนผู้ถือหุ้นฝ่ายไทย : ฝ่ายสิงคโปร์ ประมาณ 60
: 40

ข้อมูลของผู้ถือหุ้นแต่ละกลุ่มปรากฎดังนี้ คือ

1. “กลุ่มลีสวัสดิ์ตระกูล และกลุ่มบริษัท เอส เอส พี”
เป็นผู้ดำเนินธุรกิจหลักด้านอุตสาหกรรมเหล็กทุกชนิดมานานกว่า 30 ปี
นับเป็นผู้ผลิตและส่งออกเหล็กรายใหญ่รายหนึ่งของประเทศไทย

2. “กลุ่ม วอฮับ” เป็นบริษัทรับเหมาก่อสร้างเก่าแก่ในประเทศสิงคโปร์
มีประสบการณ์ด้านการรับเหมาก่อสร้างมานานกว่า 70 ปี ในประเทศสิงคโปร์
แถบเอเซียตะวันออกเฉียงใต้ และแถบตะวันออกกลาง ปี 2532 บริษัท Woh Hup Pte. Ltd.
ได้รับรางวัล “Construction and Industry Development Board (Singapore)”
ในฐานะ G-8 Contractor ประเภทงานก่อสร้างและงานด้านวิศวกรรมโยธา
จากคณะกรรมการพัฒนาและส่งเสริมการ อุตสาหกรรมและการก่อสร้าง ประเทศสิงคโปร์
ซึ่งรางวัลดังกล่าวทำให้บริษัทมีคุณสมบัติที่จะประมูลงานในโครงการของรัฐบาลสิงคโปร์โดยไม่จำกัดมูลค่างานนับแต่นั้นมา

3. "กลุ่ม ลีคิมต้า" บริษัท Lee Kim Tah Holding Ltd.
เป็นบริษัทจดทะเบียนในตลาดหลักทรัพย์สิงคโปร์ตั้งแต่ปี 2527 ดำเนินธุรกิจมานานกว่า 60 ปี
เชี่ยวชาญทางด้านการรับเหมาก่อสร้าง วิศวกรรมโยธา
การพัฒนาอสังหาริมทรัพย์และการผลิตแผ่นพื้นคอนกรีตสำเร็จรูป ในปี 2531 บริษัท Lee Kim Tah
Pte. Ltd. ได้รับรางวัล “Construction and Industry Development Board
(Singapore)” ในฐานะ G-8 Contractor ในประเทศสิงคโปร์เช่นเดียวกับ บริษัท Woh Hup
Pte. Ltd.

4. "กลุ่ม แอล แอนด์ เอ็ม" บริษัท L&M Group Investments Ltd.
เป็นบริษัทจดทะเบียนในตลาดหลักทรัพย์สิงคโปร์ ตั้งแต่ปี 2526 จดทะเบียนจัดตั้งบริษัทเมื่อปี 2514
มีความชำนาญด้านวิศวกรรมโยธาและการรับเหมา ก่อสร้าง

วันที่ 14 ตุลาคม 2535 บริษัทฯได้แปรสภาพจากบริษัทจำกัด เป็นบริษัทมหาชนจำกัด
ทั้งนี้เพื่อวัตถุประสงค์ในการเสนอขายหุ้นต่อประชาชนทั่วไป
และเข้าจดทะเบียนในตลาดหลักทรัพย์แห่งประเทศไทย โดยเปลี่ยนชื่อจาก “บริษัท สยาม ซินเท็ค
คอนสตรัคชั่น จำกัด” เป็น “บริษัท สยาม ซินเท็ค คอนสตรัคชั่น จำกัด (มหาชน)”

วันที่ 12 กุมภาพันธ์ 2536
บริษัทฯได้รับอนุญาตจากคณะกรรมการกำกับหลักทรัพย์และตลาดหลักทรัพย์ให้เสนอขายหุ้นสามัญต่อประชาชนได้
และเมื่อวันที่ 18 มีนาคม 2536
แบบแสดงรายการข้อมูลการเสนอขายหุ้นและร่างหนังสือชี้ชวนเริ่มมีผลบังคับใช้และได้รับอนุมัติจากตลาดหลักทรัพย์แห่งประเทศไทยให้เริ่มทำการซื้อขายบนกระดานหลักทรัพย์ในชื่อ
“SYNTEC” เมื่อวันที่ 8 กรกฎาคม 2536

การเปลี่ยนแปลงและพัฒนาการที่สำคัญเกี่ยวกับการประกอบธุรกิจและการบริหารงานในระยะ 5
ปีที่ผ่านมา

บริษัทฯเริ่มดำเนินธุรกิจรับเหมาก่อสร้างขึ้นในประเทศไทย
โดยมีโครงการก่อสร้างทั้งหมดเป็นโครงการก่อสร้างในภาคเอกชน ประเภทอาคารที่พักอาศัย
อาคารสำนักงาน โรงแรม โรงพยาบาล รวมถึงโรงงานและคลังสินค้า

ตั้งแต่ปี 2535 บริษัทฯเริ่มขยายการรับเหมาก่อสร้างไปต่างประเทศ ได้แก่ ประเทศมาเลเซีย
ประเทศสิงคโปร์ ประเทศเมียนมาร์ และประเทศเวียตนาม เป็นต้น
เพื่อเพิ่มศักยภาพและเสริมสร้างฐานรายได้และความสามารถในการทำกำไรในบริษัท
เนื่องจากงานก่อสร้างในประเทศดังกล่าวข้างต้นยังมีคู่แข่งขันอยู่จำกัด
โอกาสที่จะได้รับอัตรากำไรที่น่าพอใจจึงมีสูง
นอกจากนี้บริษัทฯยังได้ขยายการลงทุนทั้งทางตรงและทางอ้อมในโครงการพัฒนาอสังหาริมทรัพย์
และการลงทุนอื่น ๆ อีก โดยตลอดระยะเวลา 5 ปีที่ผ่านมา
บริษัทฯมีการเปลี่ยนแปลงด้านการดำเนินธุรกิจและการบริหารที่สำคัญ พอสรุปโดยสังเขปได้ดังต่อไปนี้

มกราคม 2538 : บริษัทฯได้เข้าร่วมกับบริษัท เอส เอส พี บิซิเนส โฮลดิ้ง จำกัด จัดตั้งบริษัท
สยาม ซินเท็ค โฮลดิ้ง จำกัด
เพื่อเข้าร่วมลงทุนในโครงการที่มีศักยภาพในการลงทุนสูงในประเทศไทย

เมษายน 2538 : บริษัทฯได้เข้าลงทุนในบริษัท สลิลธารา จำกัด
ซึ่งเป็นบริษัทที่ดำเนินธุรกิจพัฒนาอสังหา ริมทรัพย์ในประเทศไทย ได้แก่ สลิลธาราคอนโดมิเนียม
ซึ่งเป็นอาคารชุดที่พักอาศัยติดริมแม่น้ำเจ้าพระยา บนถนนพระราม 3

พฤษภาคม 2538 : บริษัท สยาม ซินเท็ค ฟาวเดชั่น จำกัด
ซึ่งเป็นบริษัทย่อยที่บริษัทฯถือหุ้นอยู่ร้อยละ 61
ได้จำหน่ายทรัพย์สินที่ประกอบด้วยเครื่องจักรและอุปกรณ์ในการดำเนินงานเสาเข็มและงานฐานราก
ซึ่งมีราคาตามบัญชี ณ วันที่ 31 ธันวาคม 2537 เท่ากับ 46.2 ล้านบาท ให้กับบริษัท แอล แอนด์
เอ็ม สเปเซียลลิส จำกัด ในราคา 61 ล้านบาท โดยบริษัท สยาม ซินเท็ค ฟาวเดชั่น จำกัด
ได้หยุดดำเนินธุรกิจลงตั้งแต่เดือนพฤศจิกายน 2536

กรกฎาคม 2538 : บริษัทฯได้เข้าลงทุนในบริษัท ดี เอส แมเนชเม้นท์ จำกัด
ซึ่งเป็นบริษัทที่ดำเนินธุรกิจพัฒนาอสังหาริมทรัพย์ในประเทศไทย ได้แก่ โครงการอับดุลลาฮิม เพลส
ซึ่งเป็นอาคารชุดสำนักงานตั้งอยู่บนถนนพระราม 4

พฤษภาคม 2539 : บริษัทฯเข้าลงทุนในบริษัท แพลนเทชั่น แอนด์ ดีเวลลอปเม้นท์ (มาเลเซีย)
จำกัด “P&D” เป็นบริษัทที่ทำธุรกิจสวนปาล์ม รับเหมาก่อสร้างและพัฒนาอสังหาริมทรัพย์
โดยทำการแลกหุ้น (สวอป) ของบริษัท P&D กับบริษัท อินเวสคอร์ เวนเจอร์ จำกัด
เนื่องจากหุ้นของบริษัท P&D จะเข้าซื้อขายในตลาดหลักทรัพย์ของประเทศมาเลเซีย

ธันวาคม 2539 : บริษัทฯได้จัดตั้งบริษัท ซินเท็ค จำกัด ขึ้นในประเทศ บริติช เวอร์จินส์ ไอสแลนด์
(British Virgins Island) เพื่อดำเนินธุรกิจในการลงทุนในบริษัทอื่น (Holding Company)
เพื่อจัดโครงสร้างการลงทุนในบริษัทย่อยในต่างประเทศ
โดยเริ่มแรกบริษัทได้รับโอนหุ้นทั้งหมดของบริษัท สยาม ซินเท็ค คอนสตรัคชั่น (สิงคโปร์) พีทีอี
จำกัด

: บริษัทฯได้เข้าร่วมทุนกับบริษัท Kurihara Kogyo จำกัด ประเทศญี่ปุ่น จัดตั้งบริษัท คูริฮารา
ซินเท็ค จำกัด ขึ้นเพื่อให้บริการงานติดตั้งระบบไฟฟ้า และระบบเครื่องจักรกล

: บริษัท ซินเท็ค เจนนีซีส จำกัด ซึ่งเป็นบริษัทย่อยของบริษัทฯได้ขายหุ้นที่ถืออยู่ทั้งหมดในบริษัท
เมโทร เอช แอนด์ เรส จำกัด และบริษัท เมโทร เอ็ม แอนด์ เอส จำกัด ให้กับบุคคลที่สาม
และซื้อหุ้นทั้งหมดของบริษัท เมโทร แฟบริเคเตอร์ส จำกัด
เพื่อเป็นการจัดกลุ่มธุรกิจที่เป็นการสนับสนุนธุรกิจผลิตภัณฑ์แผ่นโลหะ แผงสวิทส์ไฟฟ้า ฯลฯ
เพื่อป้อนให้กับบริษัท ซินเท็ค เจนนีซีส จำกัด โดยตรง

มกราคม 2540 : บริษัทฯได้เข้าทำสัญญา Option Agreement กับบริษัท Pasifik Pelana
Sdn. Bhd. โดยที่บริษัทฯตกลงให้สิทธิบริษัท Pasifik Pelana Sdn. Bhd. ที่จะซื้อหุ้นของบริษัท
แพลนเทชั่น แอนด์ ดีเวลลอปเม้นท์ (มาเลเซีย) จำกัด จำนวน 19
ล้านหุ้นจากบริษัทฯได้ในราคาหุ้นละ 7 เหรียญมาเลเซีย ภายในวันที่ 15 สิงหาคม 2542 ทั้งนี้บริษัท
Pasifik Pelana Sdn. Bhd. ได้ให้คำมั่นที่จะใช้สิทธิซื้อหุ้นเป็นจำนวนไม่น้อยกว่า 7.6 ล้านหุ้น
(ร้อยละ 40 ของจำนวนหุ้นทั้งหมดตามสัญญา) และหากใช้สิทธิซื้อหุ้นดังกล่าวก่อนวันที่ 15 สิงหาคม
2542 บริษัท Pasifik Pelana Sdn. Bhd. จะสามารถซื้อหุ้นได้ในราคาที่มีส่วนลดจากหุ้นละ 7
เหรียญมาเลเซีย ตามที่ระบุไว้ในสัญญา

มีนาคม 2540 : บริษัทฯได้เข้าซื้อหุ้นของบริษัท สาธรเรีย จำกัด เพิ่มอีกร้อยละ 11
ของทุนจดทะเบียนจากบริษัท เอส เอส พี พรอพเพอร์ตี้ จำกัด
ทำให้บริษัทฯมีสัดส่วนเงินลงทุนในบริษัท สาธรเรีย จำกัด เพิ่มเป็นร้อยละ 50 ของทุนจดทะเบียน

สิงหาคม 2540 : บริษัทฯได้ดำเนินการปรับโครงสร้างหนี้ และจัดทำแผนฟื้นฟูกิจการ
เพื่อแก้ไขเหตุแห่งการเพิกถอน จากการเป็นหลักทรัพย์จดทะเบียน ซึ่ง ณ ปัจจุบัน
บริษัทฯกำลังอยู่ระหว่างการจัดทำแผนการปรับโครงสร้างหนี้โดยมี บริษัท Rothchild Inc. และ
Siam City M.B. เป็นที่ปรึกษาทางการเงินในการจัดทำแผนงานดังกล่าว

กันยายน 2541 : บริษัทฯได้เริ่มดำเนินการในการแก้ปัญหา Y2K
โดยทางบริษัทฯได้ทำการประเมินปัญหา และได้ทำการทดสอบระบบบัญชีในเบื้องต้นแล้ว
ได้ผลเป็นที่น่าพอใจ ปัจจุบันบริษัทฯกำลัง
อยู่ระหว่างดำเนินการทดสอบการทำงานของโปรแกรมคอมพิวเตอร์ในระบบอื่นๆ

พฤษภาคม 2542 : บริษัทฯได้เข้าร่วมลงนามใน
สัญญาระหว่างลูกหนี้และเจ้าหนี้ว่าด้วยกรรมวิธีการปรับโครงสร้างหนี้ (The Debtor-Creditor
Agreement on Debt Restructuring Process) ณ วันที่ 28 พฤษภาคม 2542 โดย
เป็นไปตามประกาศของทางธนาคารแห่งประเทศไทย ซึ่งบริษัทฯได้ผูกพันตนเป็นลูกหนี้ตามสัญญา
(The Debtor-Accession)
และอยู่ในความดูแลของคณะกรรมการเพื่อส่งเสริมการปรับโครงสร้างหนี้ (CDRAC)

กรกฎาคม 2542 : ในเดือนกรกฎาคม 2542 ที่ประชุมคณะกรรมการของบริษัทฯ ครั้งที่ 6/2542
ได้มติอนุมัติให้บริษัทฯ ขายหุ้นสามัญของ P&D จำนวน 9,028,000 หุ้นออกไป
เพื่อนำเงินมาใช้เป็นทุนหมุนเวียนเสริมสภาพคล่องของบริษัทฯ บริษัทฯ
ได้ทยอยจำหน่ายหุ้นสามัญดังกล่าวออกไปจนถึงวันที่ในรายงานบริษัทฯ ได้จำหน่ายหุ้นสามัญของ P&D
รวม 2,102,000 หุ้น เป็นจำนวนเงินประมาณ 3.4 ล้านเหรียญมาเลเซีย

 กันยายน 2542 : ที่ประชุมคณะกรรมการมีมติให้เชิญคุณสว่าง มั่นคงเจริญ เข้ารับตำแหน่งประธาน

 กลุ่มเจ้า หน้าที่บริหาร เพื่อแก้ปัญหาโครงสร้างหนี้ของบริษัทฯ

 

 กุมภาพันธ์ 2543 : ผลการลงมติของเจ้าหนี้สถาบันการเงินในการปรับโครงสร้างหนี้ภายใต้ธนาคารแห่ง

 ประเทศไทยโดยคณะกรรมการเพื่อส่งเสริมการปรับโครงสร้างหนี้ หรือ CDRAC เจ้า

 หนี้มีมติรับแผนร้อยละ 53.9 ไม่รับแผนร้อยละ 46.1 ซึ่งมติรับแผนไม่ถึงร้อยละ 75 

 จึงไม่ได้รับมติตามระเบียบของ CDRAC แต่ทั้งนี้เจ้าหนี้ได้มีมติให้บริษัทฯ ยื่นขอฟื้น

 ฟูกิจการต่อศาลล้มละลายกลาง

 เมษายน 2543 : บริษัทฯ ได้ยื่นคำร้องขอฟื้นฟูกิจการต่อศาลล้มละลายกลาง

 มิถุนายน 2543 : ศาลล้มละลายกลางมีคำสั่งเมื่อวันที่ 21 มิถุนายน 2543 ให้ฟื้นฟูกิจการของบริษัทฯ 

 และตั้งบริษัท สยาม ซินเทค แพลนเนอร์ จำกัด เป็นผู้ทำแผน มีอำนาจจัดการกิจการ 

 และทรัพย์สินของบริษัทฯ ตามมาตรา 90/25 แห่งพระราชบัญญัติล้มละลายพุทธ-

 ศักราช 2483

 ธันวาคม 2543 : บริษัทฯ ได้ยื่นแผนฟื้นฟูกิจการต่อศาลล้มละลายกลาง และเจ้าหนี้

 กุมภาพันธ์ 2544 : ที่ประชุมเจ้าหนี้มีมติรับรองแผนฟื้นฟูกิจการของบริษัทฯ คิดเป็นร้อยละ 80 ของเจ้า

 หนี้ที่มีสิทธิและออกเสียง

 ปัจจุบัน : บริษัทฯ อยู่ในระหว่างรอคำสั่งศาลรับรองแผนฟื้นฟูกิจการ เพื่อจะได้ดำเนินการให้

 เป็นไปตามแผนที่กำหนดต่อไป